Държавен вестник, бр. 23, 2018 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  23
Случаите с камерни и/или надкамерни екстрасистоли < 1% от всички сърдечни съкращения на 24-часов Холтер – ЕКГ 
запис по графи 2, 3, 4, 5, 7 и 8 са годни по чл. 7 след удовлетворителна кардиологична оценка.
Случаите с камерни и/или надкамерни екстрасистоли ≥1% от всички сърдечни съкращения на 24-часов Холтер – ЕКГ 
запис по графи 2, 3, 4, 5, 7 и 8 – решенията са по чл. 7, ако не се открие предопределящо сърдечно заболяване.
Случаите след (радиофреквентна) аблация подлежат на разширена кардиологична оценка преди обсъждане на летателна 
годност.
I50 Сърдечна недостатъчност
Решенията са дадени в табличната част.
Мозъчносъдови болести (I60-I69)
Тук се включват субарахоидален кръвоизлив, вътремозъчен кръвоизлив, друг нетравматичен вътремозъчен кръвоизлив, 
мозъчен инфаркт, оклузия и стеноза на церебрални артерии, последици от мозъчносъдова болест. 
Решенията са дадени в табличната част.
Болести на артериите, артериолите и капилярите (I70-I79)
Решенията са дадени в табличната част.
I73.0   Синдром на Рейно (ангиотрофоневроза) 
 Независимо от степента на изразеност на синдрома на Рейно освидетелстваните по графи 1 и 6 са негодни, а по останалите 
графи подлежат на лечение. След проведено лечение с добър резултат са годни.
Болести на вените и лимфните съдове и  лимфните възли некласифицирани другаде (I80-I89)
Решенията са дадени в табличната част.
I84 Хемороиди 
В развитието на хемороидалната болест са приети четири степени:
І степен – анамнестично без оплаквания, при ректално туширане се палпират вътрешни невъзпалени хемороиди, виждащи 
се с фиброколоноскоп и кървят слабо след дефекация,
ІІ степен – хемороидите са по-големи, кървенето е по-интензивно, проявяват се пролапси със спонтанно репониране,
ІІІ степен – хемороидите пролабират и не се репонират спонтанно, а мануално,
ІV степен – не е възможна и мануална репозиция на големи пролабирали хемороиди.
Степентта на развитие на хемороидалната болест се определя от хирург след проведена фиброколоноскопия.
Освидетелствани с установена хемороидална болест І степен са годни по всички графи.
Тези с установена ІІ, ІІІ и ІV степен на хемороидалната болест са негодни по графи 1 и 6, а по останалите графи подлежат 
на лечение.
След проведено лечение с добър резултат са годни  по всички графи.
I86.1 Варикоцеле 
Планирането за лечение  става само при силна изразеност.
При незначителна изразеност са годни по всички графи.
Други и неуточнeни болести на органите на кръвообращенито (I95-I99)
I95 Хипотония
Решенията са дадени в табличната част.
Клас Х. Болести на дихателната система (J00-J99)
(J00-J06) Остри инфекции на дихателните пътища
Тук  се  отнасят  остри  възпалителни състояния на носа, околоносните кухини, гърлото и ларинкса. 
Решенията са дадени в табличната част.
Грип и пневмония (J10-J18). Други остри респираторни инфекции на долните дихателни пътища (J20-J22) 
Решенията са дадени в табличната част.
Други болести на горните дихателни пътища(J30-J39)
(J30-J39) Към  тези  рубрики  отнасяме  всички хронични катарални, хипертрофични  и  хипотрофични  заболявания 
на носа, синусите, гърлото и ларинкса. По графи 1 и 6 кандидатите са негодни, при  кандидатите за продължаване на 
годността по гр. 2, 3, 4, 5, 7и 8 – еспертизната  оценка включва и резултатите от специфичните функционалните изследвания 
(барофункция, барокамера 5000 м.,1)
J30 Експертизната оценка за продължаване на летателната годност по гр. 2, 3, 4, 5, 7 и 8 се взема в случаите, когато няма 
субективни оплаквания и обективни изменения (ДКК, нарушена БФ). Неспецифичната  имунотерапия  и  профилактика се 
провежда само по време на летателна забрана и отпуск по болест, а специфичната имунотерапия в нелетателни дни, под 
медицински контрол на авиолекаря.
J35.0 При хроничен компенсиран и субкомпенсиран тонзилит, когато има трайна ремисия и не се наблюдават субективни 
и обективни оплаквания, нарушения в ССС, промени в  ставния  апарат и бъбречни  увреждания  кандидатите  за 
продължаване на латателната работа са годни. Годността за летателна работа при декомпенсиран тонзилит се определя 
след тонзилектомия.
Хронични болести на долните дихателни пътища (J40-J44)
Тук спадат:бронхит, неуточнен като остър или  хроничен, хроничен бронхит,  емфизем и хронична обструктивна белодробна 
болест.
Решенията са дадени в табличната част.
(J45 J47) Астма. Бронхиектатична болест 
Решенията са дадени в табличната част.
J93 Пневмоторакс
При преживян, независимо от давността, спонтанен пневмоторакс по графи 1 и 6 са негодни. По останалите графи  при 
еднократен спонтанен пневмоторакс без наличие на були и функционални нарушения са годни за летателна работа на 
самолети и вертолети с двойно управление. При повторен спонтанен пневмоторакс освидетелстваните са негодни 
по всички графи. След проведено оперативно лечение (атипична резекция с апикална плевректомия или булектомия с 
апикална плевректомия) с добър резултат са годни.